Diari Oficial de la Generalitat Valenciana


Sumari del DOGV 3052, del 07-08-1997 (1997/9521)

ORDRE de 3 de juliol de 1997, de la Conselleria de Benestar Social, per la qual es convoquen els XVI Jocs Esportius de la Comunitat Valenciana.
-----------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9521


Data del document
:   03-07-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 3 de juliol de 1997, de la Conselleria de Benestar Social, per la qual es convoquen els XVI Jocs Esportius de la Comunitat Valenciana.  
D'acord amb el que disposa l'Estatut d'Autonomia de la Comunitat Valenciana, en l'article 31.28., l'esport és competència exclusiva de la Generalitat Valenciana.  
La Llei 4/1993, de l'Esport de la Comunitat Valenciana, estableix en els seus principis rectors la pràctica esportiva com a un factor que millora la salut, augmenta la qualitat de vida i el benestar social, i contribueix a la formació i al desenvolupament integral de la persona.  
Els Jocs Esportius de la Comunitat Valenciana proposen una adaptació del fenomen competitiu que serveix de complement a l'activitat esportiva mateixa que els joves en edat escolar desenvolupen a través de les diferents entitats, i que té en compte els valors formatius i constructors de la personalitat que han de considerar-se en aquestes edats.   
Així mateix, han de comprendre trobades esportives que faciliten la pràctica esportiva dels disminuïts físics, psíquics, i sensorials; on s'adaptarà l'activitat quan serà convenient.  
En l'organització dels Jocs Esportius de la Comunitat Valenciana col·laboraran les diputacions provincials, els ajuntaments i les federacions esportives dins dels seus respectius àmbits d'actuació i competències.  
Per tot això, a proposta de la Direcció General de l'Esport, i fen ús de les facultats que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Article únic  
Convocar els XVI Jocs Esportius de la Comunitat Valenciana i aprovar les bases que els regiran, que figuren en l'annex d'aquesta ordre.  
DISPOSICIONS FINALS  
Primera  
S'autoritza el director general de l'Esport a executar aquesta ordre, així com a modificar les bases que se citen en l'annex adjunt, quan les circumstàncies així ho aconsellen per a l'adequat desenvolupament i organització de l'activitat.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptats des del dia de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del mencionat recurs requerirà la comunicació prèvia a la Conselleria de Benestar Social.  
Tot això, de conformitat amb el que disposen els articles 57 i 58 de la Llei Reguladora de la Jurisdicció Constenciosa Administrativa i l'article 110.3. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de juliol de 1997  
La consellera de Benestar Social,  
MARCELA MIRÓ PÉREZ  
Annex 1  
Bases generals  
1. Participants  
Els jocs esportius de la Comunitat Valenciana es planifiquen per a xiquets i joves en les primeres etapes d'aprenentatge i pràctica esportiva.  
Per a poder participar-hi, serà necessari formalitzar la inscripció a través d'un centre educatiu, club esportiu o qualsevol entitat pública o privada degudament legalitzada, segons les categories expressades en la base 3 i d'acord amb les bases de competició de l'esport de què es tracte. En la participació en les competicions d'àmbit provincial i autonòmic, els ajuntaments es responsabilitzaran, quant al compliment d'aquestes bases, dels equips per ells designats i que procedisquen del seu àmbit d'actuació.  
Així mateix, podran participar en els jocs els disminuïts físics, psíquics i sensorials, amb els mateixos condicionants que la resta dels esportistes.  
2. Organització  
Per a l'organització i el control dels XVI Jocs Esportius, es constituiran les comissions següents:   
2.1. Comissió Provincial: estarà integrada pel director territorial de Benestar Social o persona en qui delegue, el diputat provincial d'Esports o persona en qui delegue, i dos representants de les federacions dels esports implicats en els Jocs. Tindrà la seu a la Direcció Territorial de Benestar Social, i estarà presidida pel director territorial.  
Aquesta Comissió designarà una Comissió Tècnica formada per representants de cadascuna de les institucions, que serà l'encarregada del desenvolupament de l'activitat en el seu àmbit.  
2.2. Comissió Autonòmica: estarà presidida pel director general de l'Esport o persona en qui delegue; i formada pels tres presidents de les comissions provincials, els diputats d'Esports de les tres diputacions provincials o persones en qui deleguen, i tres representants de les federacions autonòmiques implicades en els Jocs, designats pel director general de l'Esport. Així mateix, la Comissió Autonòmica designarà una Comissió Tècnica, que serà l'encarregada del desenvolupament de l'activitat en l'àmbit autonòmic.  
Aquesta Comissió Tècnica, junt amb cada federació, confeccionarà les bases específiques de competició de cadascun dels esports.  
Aquestes Bases Generals, junt amb les Bases Específiques i la Normativa Federativa, compondran el marc regulador de cada esport, i estaran a disposició dels interessats a les direccions territorials d'Alacant, Castelló i València.  
2.3. La Comissió Provincial i la Comissió Autonòmica. Quant al funcionament, s'ajustaran al que disposa la Llei 30/1992, de Règim Jurídic de les Administracions Públiques i del Procediment Administratiu Comú, i establiran el seu propi règim de convocatòries.  
3. Categories  
3.1. Les categories seran les següents:  
Categories Nascuts els anys  
Benjamí masculina, femenina i mixta 88/89   
Aleví masculina, femenina i mixta 86/87   
Infantil masculina i femenina 84/85   
Cadet masculina i femenina 82/83   
Juvenil masculina i femenina 80/81   
3.2. Benjamí -masculina, femenina i mixta-, nascuts i nascudes els anys 88/89. Se'n programarà únicament competició municipal.  
3.3. Aleví -masculina, femenina i mixta-, nascuts i nascudes els anys 86/87. Se'n programarà competició municipal i provincial. En la competició provincial, la categoria aleví serà exclusivament masculina i femenina, entenent que els equips mixtos classificats s'integraran en la competició masculina.  
3.4. Infantil -masculina i femenina-, nascuts i nascudes els anys 84/85.  
3.5. Cadet -masculina i femenina-, nascuts i nascudes els anys 82/83.  
3.6. Juvenil masculina i femenina, nascuts i nascudes els anys 80/81. Se'n programarà competició municipal, i exclusivament, per a esportistes que no tinguen en la mateixa temporada llicència federada en el mateix esport i que formen part de l'equip del centre escolar en què estan matriculats.   
3.7. Excepcionalment, i ateses les especials característiques d'alguns esports, les categories podran variar quant a sexe i any de naixement, i així es reflectirà en les Bases de Competició Específiques de cada esport.  
4. Nivell de competició  
4.1. La competició s'estructura dins d'un nivell únic de competició per a totes les modalitats esportives, excepte per als esports de basquetbol, handbol, voleibol en categoria infantil i cadet. En aquests últims casos es preveu, en el moment de formalitzar la inscripció, la possibilitat d'elecció entre un doble nivell de competició:  
4.1.1. Nivell de Promoció: Amb un objectiu més participatiu, que tot i estar obert a totes les entitats degudament legalitzades, és més propi i adaptat a l'activitat esportiva dels centres educatius. Aquesta activitat no superarà l'àmbit provincial.  
4.1.2. Nivell d'Iniciació al Rendiment. Amb un objectiu més competitiu, el d'iniciació al rendiment, està més adaptat, pel seu nivell i organització, a clubs, associacions esportives i centres educatius que, pel seu nivell i estructura organitzativa, així ho aconsellen. D'aquest nivell s'obtindran els representants per a les fases nacionals de categoria cadet i infantil, segons el que disposen aquestes bases i la normativa que dicte l'organisme que les convoque.  
4.2. En el cas de disminuïts físics, psíquics i sensorials, els esports, les categories, els nivells, les fases de competició i el calendari es determinaran en funció de les inscripcions que hi haja, així com de les necessitats dels practicants.  
5. Àmbit de la competició  
Els XVI Jocs Esportius de la Comunitat Valenciana s'estructuren en els àmbits de competició següents:  
5.1. Àmbit Provincial: Serà organitzada per la Comissió Provincial. En funció de les distintes modalitats esportives i les inscripcions per categories que s'hi registren, s'estructura en:  
5.1.1. Competicions municipals: organitzades pels corresponents ajuntaments per a les categories benjamí, aleví, infantil, cadet i juvenil. Els ajuntaments decidiran les modalitats esportives i categories que organitzen segons la demanda esportiva. Els ajuntaments informaran per escrit, i d'acord amb la base 6.1.2., sobre les inscripcions per ells registrades, així com sobre les fases de competició organitzades en la direcció territorial corresponent.   
Els ajuntaments, les mancomunitats o qualsevol institució pública supramunicipal podran ser organitzadors de competicions que acullen participants de diversos municipis.  
D'aquestes competicions municipals, es classificaran per a la competició provincial segons el barem següent:  
Nombre d'equips en competició Inscripció màxima  
municipal o intermunicipal per a competició provincial   
 2-65 0   
 07-26 1   
 18 o més 3   
Els ajuntaments organitzadors comunicaran els equips classificats mitjançant la remissió del full de composició d'equips a la Comissió Provincial, qui en marcarà el termini màxim de presentació.  
5.1.2 Competicions provincials: (per a aleví, infantil i cadet) Organitzada directament por las comissions provincials, per a aquelles modalitats i categories que dins del seu àmbit hagen comptat amb suficient participació tant per als qui no s'han integrat en competició municipal, com per als que s'hi han classificat.  
5.2. Àmbit Autonòmic (per a infantil i cadet). Serà organitzada per la Comissió Autonòmica, per als esportistes i els equips classificats de les competicions provincials, en funció del barem recollit en les Bases de Competició Específiques de cada modalitat esportiva. En les modalitats de basquetbol, handbol i voleibol, únicament podran participar en l'àmbit autonòmic aquells equips del nivell d'iniciació al rendiment. En 1998 es convocarà el Campionat Autonòmic en les modalitats esportives següents:  
Individuals Col.lectius  
Escacs Basquetbol  
Atletisme-Campo a Través Handbol  
Bàdminton Futbol-sala  
Gimnàstica Rítmica Voleibol  
Judo Futbol  
Tennis de taula Esport adaptat: Basquetbol  
 i Futbol-Sala   
Orientació  
Pilota Valenciana  
Pilota Frontennis  
Esport adaptat: Atletisme-Camp a través  
La convocatòria de campionats autonòmics estarà condicionada al fet que es registre prou participació en la competició provincial, amb un mínim de sis equips de la mateixa categoria o setze individuals pertanyents a un mínim de sis entitats diferents.  
D'acord amb les classificacions autonòmiques se n'extrauran els representants en els campionats nacionals, sempre que complisquen els requisits de participació que exigisca l'entitat que els convoque.  
6. Inscripcions i documentació  
6.1. Inscripcions  
6.1.1. Per a poder participar-hi, l'entitat interessada haurà d'haver formalitzat la inscripció amb la presentació la documentació següent:  
Full d'Inscripció de l'entitat  
Fulls de Composició de l'Equip, una per a cada esport, equip i categoria en què se sol·licite la inscripció.  
En el cas d'equips infantils que desitgen inscriure's com a centre escolar, hauran de presentar un certificat del director del Centre que acredite els esportistes com a alumnes del centre escolar des de l'inici de curs.  
Els equips juvenils hauran de presentar un certificat del director del centre que acredite els esportistes com a alumnes del centre escolar des de l'inici del curs.  
Justificant d'ingrés de les quotes de l'assegurança concertada.  
6.1.2. Es podran formalitzar inscripcions en els terminis i llocs arreplegats en el quadre següent:  
   
   
Cada ajuntament enviarà a la secció d'Esports de la Direcció Territorial de la seua província, abans del 14 de novembre de 1997, degudament diligenciada, la documentació següent:   
Còpia de la butlleta d'inscripció que haja presentat cadascuna de les entitats de la localitat.  
Full de composició de cadascun dels equips que les entitats locals hagen inscrit. Per cada equip se n'enviaran dues còpies a les direccions territorials.  
Calendari dels jocs municipals, en el cas que se n'organitzen.  
Relació dels esports i equips en què no es puga organitzar competició en categoria infantil, aleví i cadet.  
Justificant d'ingrés de les quotes de l'assegurança concertada  
D'aquests cinc documents, se'n quedarà una còpia l'ajuntament. Les entitats inscrites guardaran una còpia de la butlleta d'inscripció i de cadascun dels fulls de composició dels equips que s'hi presenten.  
6.1.3. Composició dels equips: la composició màxima dels equips serà:  
En les altres modalitats esportives, el nombre màxim de jugadors vindrà especificat en les Bases de Competició.  
6.2. Documentació  
6.2.1. La documentació necessària per a poder participar en cada categoria serà:  
En la categoria de benjamí i aleví:  
- Full de composició d'equips  
- Llicència esportiva dels jocs.  
En la categoria d'infantils:  
- Full de composició d'equips  
- Llicència esportiva dels jocs  
- DNI o passaport individual a partir de la competició provincial.  
En les categories de cadets i juvenils:  
- Full de composició d'equips  
- Llicència esportiva dels jocs.  
- DNI o passaport individual.  
6.2.2. Llicències. Per a poder diligenciar qualsevol llicència s'haurà d'adjuntar el justificant de l'ingrés en el compte corrent de la companyia d'assegurances contractada, exceptuant el futbol, que s'efectuarà a través de la mútua de futbolistes. Un mateix esportista no podrà diligenciar llicències per més d'una entitat en la mateixa modalitat esportiva  
6.2.3. Serà imprescindible la presentació dels documents, segons les categories ressenyades anteriorment, en totes les trobades, i hauran de ser posats a disposició dels àrbitres, jutges, representants federatius i de la Conselleria de Benestar Social, sempre que siguen requerits.  
7. Finançament  
7.1. La Conselleria de Benestar Social convocarà subvencions destinades als ajuntaments o a les institucions públiques supramunicipals que organitzen competicions municipals i intermunicipals.  
7.2. La Conselleria de Benestar Social convocarà subvencions destinades a les federacions esportives per a despeses d'arbitratges i control dels partits i de les jornades segons els calendaris que s'acorden.  
7.3 La Conselleria de Benestar Social convocarà subvencions destinades a les entitats participants en el nivell de rendiment a què es refereix el punt 4.1. d'aquesta ordre, per a les despeses de desplaçament que es generen segons els calendaris que s'acorden.  
7.4. La Conselleria de Benestar Social disposarà els mitjans i les normatives adequades per a assumir els desplaçaments que genere la competició, excepte els generats en el nivell d'iniciació al rendiment a què es refereix el punt 4.1. d'aquesta ordre.  
7 5. La Generalitat Valenciana podrà acordar realitzar les convocatòries de subvencions a què es refereixen els apartats 7.1.,7.2., i 7.3., amb o a través d'altres institucions públiques  
8. Assistència sanitària i assegurances  
El Servei Valencià de Salut prestarà atenció medicosanitària primària als participants degudament inscrits en els jocs esportius de la Comunitat Valenciana, a través de la seua xarxa d'assistència. No obstant això, serà d'aplicació el que preveu l'article 83 de la Llei 14/1986, de 25 d'abril, General de Sanitat, en els supòsits allí previstos.  
La Conselleria de Benestar Social concertarà una assegurança de responsabilitat civil i prestacions mínimes a cobrir per l'assegurança obligatòria per a esportistes, d'acord amb el Reial Decret 849/1993, de 4 de juny, del Ministeri d'Educació i Ciència.  
Les quotes o primes d'afiliació en l'assegurança seran a càrrec de l'entitat inscrita o dels interessats que sol·liciten l'alta de la llicència esportiva, i l'import de les quals es comunicarà oportunament.  
9. Jornada, camps de joc i material de competició  
Les jornades per a disputar els partits seran preferentment els dissabtes de 9 a 13 hores. Tot i això, es podran disputar partits fora de l'horari establit sempre que hi haja acord per escrit dels dos equips i compten amb l'autorització de la Comissió Provincial.  
En les fases provincial i autonòmica, tots els equips d'esports d'associació que siguen designats per a jugar en casa seran els responsables d'aportar per a cada partit el material necessari i la instal·lació adequada. Quan es designe un camp de joc neutral, cada equip aportarà un baló reglamentari per a jugar el partit, així com el que siga necessari per a l'escalfament.  
10. Règim disciplinari  
Per a resoldre les qüestions suscitades en matèria de disciplina esportiva, es crearan els següents nivells i àmbits de comitè de competició:  
10.1. Amb caràcter general:  
En primera instància:  
Les competicions municipals: amb la composició que estime oportú l'organisme disciplinari que determine cada ajuntament.  
En competicions, provincials i d'àmbit autonòmic, el comitè de competició de la federació corresponent assistit per un responsable federatiu dels Jocs Esportius de la Comunitat Valenciana.  
En segona instància:  
El Comitè d'Apel·lació de la federació corresponent, assistit per un responsable federatiu dels Jocs esportius de la Comunitat Valenciana.  
En tercera i última instància:  
El Comitè Valencià de Disciplina Esportiva, que esgota la via administrativa   
10.2. En les finals per concentració   
Quan es tracte d'una final autonòmica per concentració, i atesa la necessitat de resoldre amb caràcter urgent en els breus terminis que implica aquest tipus de competició.  
Per a resoldre en primera instància.  
Es constituirà un Comitè de Competició Autonòmic integrat per 5 membres del Comitè Organitzador dels Jocs, que resoldrà transcorregudes 3 hores des que finalitze la jornada de competició, durant les quals els interessats podran realitzar les al·legacions corresponents davant del dit Comitè.  
En segona instància.  
Es constituirà el Comitè d'Apel·lació, integrat pel president del Comitè Organitzador, que el presidirà, i per un representant de cadascuna de les federacions implicades en la concentració; n'actuarà com a secretari un membre del Comitè Organitzador.  
El termini per a la interposició de recursos davant del Comitè d'Apel·lació serà de 24 hores, comptadores des que es notifique la resolució del Comitè de Competició. En ser presentat el recurs, el Comitè el comunicarà als interessats perquè en les 8 hores següents formulen les corresponents al·legacions, i el resoldrà, el Comitè, en les 2 hores següents.  
Contra aquesta resolució podrà interposar-se recurs davant del Comitè Valencià de Disciplina Esportiva en el termini de 5 dies.